smijati ovome. Roditelji, tko to od vas smije o pojedinim temama govoriti svojoj odrasloj djeci, pogotovo o obiteljskom moralu, čednosti, bračnoj i predbračnoj čistoći? Tko to vas želi slušati? Jedino se to može dogoditi kada se duboko zaglibi, onda se dolazi i govori - mama pomozi, pratre pomozi. Sada?! Ivan je upro prstom u Heroda i njegov nemoral. Ja ću danas općenitije završiti sa sličnom temom o kojoj danas se i nama i roditeljima zamjera ako govorimo, a naše je govoriti i nemojmo prestati. Pitali su studenti svoga profesora i duhovnika što to ima lošega u predbračnim spolnim odnosima? Objašnjavali su svoj upit ovako: da svi kada kupujemo nova odijela oprobamo više odijela, više modela i veličina dok se ne odlučimo kupiti jedno. To činimo jer je odijelo skupo i ne kupuje se svaki dan. Zašto tako ne bi bilo i sa djevojkama, dok se ne odlučimo za jednu. Propovijednik je imao spreman odgovor. 'Postoji velika pogreška u vašemu razmišljanju. Na isti način, svaka bi djevojka, po tvome mišljenju, trebala oprobati više mladića prije nego se odluči za jednoga. Tako na koncu, ti mladiću, nikada ne bi kupio novo odijelo. Mogao bi kupiti samo polovno, a cijena bi uvijek bila novoga odijela'( P.W.Mabić/Jukić, Pr.V.232). To nije priprema za brak. Krađa ne može biti priprava za sutra jedan pošteni život. Kako se može govoriti o ljubavi i posjedovati više osoba. Kako to može biti priprema za nešto najviše i uzvišenjije što postoji u čovjeku. To se ne može dati. To se samo može darivati i s drugim dijeliti i to je tek tada ljubav, i samo ljubav. Pitajte one koji su se upropastili ili upropastili svoj brak i obitelj, pa nek vam, sada govore I odgovore. Sada će vam kazati što je bila ljubav koju su izgubili svojih nehatom i svojom ohološću da nitko nije znao živjeti nego samo takvi. Onda znači, naši očevi, majke i većina naših današnjih obitelji ne znaju živjeti i ne znaju što je ljubav. Hvala Bogu, zanju što je ljubav, znaju što je obitelj, znaju što su tolike vrijednosti koje se dostižu evanđeoskim životom u ovoj svetoj Crkvi. Zato Ti Bože hvala za sve one koji Te slijede i slušaju Tvoju Riječ i glas Tvojih proroka kako jučer, tako i danas, a to je sigurni zalog da će biti tako i sutra.

Odgovor na pitanje " , tko je za Tebe, tko je za apostole ili što kaže svijet Tko je Isus za mene tko je on" se daje samo životom. Mora nam biti jasno da sami čin Isusova prihvaćanja Mesije Križa ili Mesije Sina Božjega, nadilazi naše mogućnosti razmišljanja i naše mentalne sklopove i mogućnosti, nadilazi svu našu ljudskost. Zato je i samim apostolim ostao nerazumljiv i neprihvatljiv sve do dolaska Duha Svetoga. Samo onda kada čovjek počne hoditi usko vezano i usporedo s Njim i gledajući Njega, slijedeći tragove kojima On kroči i kojima je kročio u cijeloj povijesti, tada i to samo tek tada, čovjek otkriva i upoznaje da sam Isus Krist s njime ide jednakim korakom i da ga prati. Bog jedini ima ključeve naše vjere i samo on nam može otkriti tajne naše vjere. On nam ih otkriva u molitvi i to molitvi poniznoj, ustrajnoj i čvrstoj, odnosno vjernoj. Onaj koji moli ovo će razumjeti jer traži od Boga da mu pomogne naći odgovor i doći do odgovora, a onaj koji ne moli ovo ne razumije jer molitvom se traži i odgovor i smisao na ovo pitanje. Budući da se na ovo pitanje daje i nalazi odgovor samo životom, onda je molitva i život, ne samo, za ovo pitanje...Petnaestgodišnji dječak je prolazio sa svojim ocem pored malog školskog uzletišta u trenutku kad se jedan školski zrakoplov, koji je bio u niskom letu, iznenada zaokrenuo oko svoje ose te zabio nosom u pistu. Dječak je povikao: tata molim te zaustavi auto. Nekoliko trenutaka kasnije dječak je izvlačio unesrećenog pilota iz slupanog zrakoplova. Unesrećeni pilot je bio 20 - to godišnji mladić student letenja koji je uvježbavao dizanje i spuštanje zrakoplova. Mladić je bio toliko povrjeđen da je nakon nekoliko minuta izdahnuo na dječakovim rukama. Kad su se dječak i otac vratili doma, dječak je bio toliko ojađen da je jednostavno pao majci u zagrljaj te dugo plako. Kroz suze je jedva procjedio: mama on je moj prijatelj, on je imao tek 20 godina! Dječak je toliko šokiran nesretnim doživljajem tako da nije mogao jesti te večeri. Pošao je u svoju sobu, zatvorio vrata, legao na krevet te nastavio plakati. U svoje slobodno vrijeme dječak je radio u prodavaonici da bi zaradio upravo za letačku školu. Svaki svoj zarađeni dolar štedio je u namjeri da u svojoj 16 godini dobije letačku dozvolu. Dječakovi roditelji bili su zabrinuti kakav će utjecaj ta teška tragedija kojoj je on bio očevidac imati na njega. Hoće li prestati ići u

27